burgasdotpro/wikipedia huggingface dataset:
Sheratan

Beta Arietis (β Ari / β Arietis) je hviezdou v súhvezdí Baran. Medzi jej ďalšie ekvivalentné názvy patrí Sharatan alebo Sheratim. Jej názov (arab. "Al Sharatan") v preklade znamená „dve znamenia“ – t. j. Ryby a Baran. Ide o bielu hviezdu (biely trpaslík) hlavnej postupnosti.
Od Slnka je vzdialená 59,6 svetelných rokov a je dvadsaťdva krát žiarivejšia. Jej hmotnosť ani polomer však nie je presne poznaný.
Pherkad

Pherkad alebo Gamma Ursae Minoris (γ UMi/γ Ursae Minoris) je hviezda tretej magnitúdy v súhvezdí Malej medvedice. Niekedy sa nazýva aj Pherkab. V asterizme Malý voz tvorí jedno jeho zadné koleso. Pherkad tvoria dve hviezdy, ktoré ešte Arabi považovali za jednu. Dnes ich rozoznávame ako Pherkad Maior a Pherkad Minor.
Pherkad Major.
Pherkad Major (γ1 UMi, 13 UMi) vidíme na oblohe ako hviezdu 3,14m, spektrálnej triedy A3II. V skutočnosti je to spektroskopická dvojhviezda, ktorej zložky obiehajú okolo spoločného ťažiska raz z 2,592 hodiny. Svetlo z tejto sústavy hviezd k nám cestuje 181 rokov.
Pherkad Minor.
Pherkad Minor (γ2 UMi, 11 UMi) je hviezda 5,14m spektrálnej triedy K0, vzdialená od nás 251 svetelných rokov. Hviezdy γ1 a γ2 UMi vidíme na oblohe vzdialené od seba 17'. Pherkad Major a Pherkad Minor v Arábii poznali ako jednu hviezdu, Alifa al Farkadain, v preklade tmavšie z dvoch teliat.
Premenná hviezda typu Delta Scuti

Premenná hviezda typu Delta Scuti je premenná hviezda, ktorá vykazuje zmeny v jasnosti vzhľadom na radiálne a neradiálne pulzácie na povrchu hviezdy. Typické fluktuácie v jasnosti sa pohybujú v rozmedzí od 0,003 do 0,9 hviezdnej veľkosti v perióde niekoľko hodín, hoci amplitúda a perióda fluktuácií sa môže výrazne meniť. Tieto hviezdy sú obyčajne obry alebo hviezdy hlavnej postupnosti typu A0 až F5.
Prototypom týchto hviezd je Delta Scuti, ktorá mení svoju zdanlivú hviezdnu veľkosť od +4,6 do +4,79 v perióde 4,65 hodín. Medzi ďalšie premenné hviezdy typu Delta Scuti patrí Denebola (β Leonis) a β Cassiopeiae a tiež aj Sigma Octantis.
Delta Scuti

Delta Scuti (δ Sct/δ Scuti) je trojhviezda sústava v súhvezdí Štít. Je vzdialená asi 187 ly.
Je prototypom premenných hviezd typu Delta Scuti. Hlavná zložka sústavy, označená ako Delta Scuti A, je žltobiely obor typu F. Pulzuje pravidelne v perióde 4,65 hodín a jej jasnosť sa mení od +4,6 do +4,79 magnitúd. Má dvoch sprievodcov, Delta Scuti B s hviezdnou veľkosťou +12,2 vzdialenú 15,2 uhlových sekúnd od hlavnej zložky a Delta Scuti C s hviezdnou veľkosťou +9,2, ktorá je vzdialená 53 uhlových sekúnd.
Cygnus X-1

Cygnus X-1 je zdroj röntgenového žiarenia v súhvezdí Labuť a prvý objekt identifikovaný ako čierna diera. Je to masívna rōntgenová dvojhviezda a zhoduje sa s hviezdou HDE 226868, čo je premenná hviezda o hviezdnej veľkosti 8,9. Jej vzdialenosť od Zeme je približne 6 000 ±375 svetelných rokov. Ide o druhú najbližšiu objavenú čiernu dieru, bližšie je už iba binárna dvojhviezda A0620-00.
Je to prvý objavený röntgenový zdroj v súhvezdí Labuť. Zároveň ide jeden z najsilnejších zdrojov röntgenového žiarenia na oblohe. Bol objavený röntgenovým detektorom vyneseným nad atmosféru dvoma suborbitálnymi raketami Aerobee v roku 1964. Cygnus X-1 je tesná dvojhviezda. Jej viditeľná zložka je veľmi svietivý nadobor spektrálneho typu O9,7 HDE 226868, vzdialený 2 kpc a hmotnosťou ∼30 M☉. Jeho radiálna rýchlosť sa pravidelne mení s periódou 5,6 dňa, čo vieme z posuvu spektrálnych čiar. Môžeme ju teda nazvať spektroskopickou dvojhviezdou. Nadobor totiž obieha okolo neviditeľnej zložky. Neviditeľnou zložkou je čierna diera s hmotnosťou 15 hmotností Slnka. Žiariaci obor a neviditeľná čierna diera spolu tvoria röntgenovú dvojhviezdu. Plazma žeravého nadobra dopadá na akréčny disk, ktorý veľkou rýchlosťou obieha okolo čiernej diery. V mieste dopadu sa disk zohrieva na teplotu niekoľkých miliónov °C. Zdrojom intenzívneho röntgenového žiarenia je vysokotepelná plazma (∼107 K) akréčneho disku, konkrétne pri uvoľnení gravitačnej energie, keď plyn klesne na povrch čiernej diery. Cygnus X-1 má vyše dvojnásobnú hmotnosť ako neutrónové hviezdy. To bol pádny dôkaz toho, že neviditeľnou zložkou tejto dvojhviezdy je čierna diera. Ďalšia čierna diera bola nájdená až o 10 rokov neskôr.
Ďalšia röntgenová dvojhviezda v súhvezdí Labuť je Cygnus X-3.
Cursa

Cursa alebo Beta Eridani (β Eri/β Eridani) je hviezda v súhvezdí Eridanus. Je známa aj pod menom Dhalim. Nachádza na opačnom konci „rieky“ ako Achernar, na severovýchode v blízkosti jasnej hviezdy Rigel z Orióna. Od Rigelu ju delia len tri oblúkové stupne. Jej názov znamená „kreslo“ alebo „predná podnožka“ (Orióna). Podľa starších vyobrazená sa táto hviezda s jasnosťou 2,78 mag. priraďovala ešte k Oriónu. Jej vzdialenosť od Slnka je 89 svetelných rokov.
Praecipua

Praecipua alebo 46 Leonis Minoris (46 LMi) je najjasnejšia hviezda v súhvezdí Malý lev. Má jasnosť 3,83 mag.
Botein

Botein (arab. butain – bruško) alebo Delta Arietis (δ Ari/δ Arietis) je hviezda v súhvezdí Baran zdanlivej jasnosti 4,35m, spektrálneho typu K2.
Asterion

Asterion (iné názvy: "Chara", Beta "Canum Venaticorum", β "Canum Venaticorum", β CVn) je hviezda v súhvezdí Poľovné psy. Má magnitúdu iba 4,26 a je od Slnka vzdialená 30,2 ly.
Nihal

Nihal alebo Beta Leporis je hviezda s jasnosťou 2,84 mag v súhvezdí Zajac. Je ťažko rozlíšiteľnou trojhviezdou, možno až päťhviezdou. Nachádza sa vo vzdialenosti 160 ly.
Demokratická strana

Demokratická strana môže byť politická strana:
Egon Krenz

Egon Krenz (* 19. marec 1937, Kołobrzeg, Poľsko) je bývalý nemecký politik.
Bol predsedom východonemeckej organizácie "Pionieri Ernsta Thälmanna", mládežníckej komunistickej organizácie "Freie Deutsche Jugend" (FDJ) a vysoký stranícky funkcionár komunistickej strany NDR "Sozialistische Einheitspartei Deutschlands (SED)". V roku 1989 bol, na niekoľko týždňov, následníkom Ericha Honeckera vo funkcii generálneho sekretára SED.
V auguste 1997 bol krajinským súdom v Berlíne odsúdený na šesť rokov a šesť mesiacov väzenia za spoluvinu na usmrtení občanov, ktorí sa pokúšali opustiť republiku, na nemeckej štátnej hranici, konkrétne v štyroch prípadoch. Po odpykaní troch rokov a jedenástich mesiacov trestu bol v roku 2003 podmienečne prepustený na slobodu.
Koordinačná väzba

Koordinačná alebo donorno-akceptorná väzba je kovalentná väzba, ktorá môže vzniknúť tak, že atóm s dvojelektrónovým valenčným orbitálom utvorí väzbu s atómom, ktorému chýba celý elektrónový pár do oktetu, čiže má prázdny, "vakantný orbitál" (namiesto oktetu má sextet). Je charakteristická pre d-prvky. Stretávame sa s ňou v katióne H3O+ a NH4+. Taký príklad je pri zlučovaní xenónu s kyslíkom na oxid xenoničelý (XeO4) alebo pri zlučovaní amoniaku NH3 s fluoridom boritým (BF3).
Atóm, ktorý dodáva väzbové elektrónové páry, je donorom, a ten, ktorý ich prijíma, je akceptorom. Ich základné stavebné častice môžu byť molekuly, v ktorých nie sú iónové väzby, v takom prípade dávame celý vzorec zlúčeniny do hranatej zátvorky:
Ak je komplexná zlúčenina zložená z iónov, z ktorých jeden je komplexný, v takom prípade píšeme do hranatej zátvorky len komplexný ión:
Dabih

Dabih alebo Beta Capricorni (β Cap/β Capricorni) je hviezda v súhvezdí Kozorožec. Dabih je latinský názov, v arabčine sa používa "Sadalzabih". Je to veľmi široká dvojhviezda, ktorej zložky sú od seba vzdialené 205“ (21 000 AU alebo 0,34 ly). Od nás je vzdialená približne 328 ly. Hlavná hviezda sa nazýva Dabih Maior („veľký Dabih“) a má jasnosť 3,3 magnitúdy. Slabší Dabih Minor („malý Dabih“) dosahuje len 6. magnitúdu. Spolu dávajú jasnosť okolo 3,1 mag. Dabih Maior je spektroskopická dvojhviezda, kde neviditeľný spoločník obehne hlavnú zložku raz za 1 374 dní.
Dheneb

Dheneb alebo Deneb Algenubi (Éta Ceti / η Ceti / η Cet) je hviezda v súhvezdí Veľryba. Jej zdanlivá hviezdna veľkosť je + 3,45 a nachádza sa vo vzdialenosti 118 svetelných rokov.
Deneb Kaitos Schemali

Deneb Kaitos Schemali alebo Iota Ceti je hviezda v súhvezdí Veľryba.
Delta Pavonis

Delta Pavonis (δ Pav/δ Pavonis) je hviezda v súhvezdí Páv vzdialená asi 19,9 ly.
Deneb Dulfim

Deneb Dulfim alebo Epsilon Delphini je hviezda v súhvezdí Delfín. Jej zdanlivá hviezdna veľkosť je 4,03 a vzdialenosť od Zeme 359 svetelných rokov.
Deneb el Okab

Deneb el Okab je tradičný názov dvoch hviezd v súhvezdí Orol:
Nepotizmus

Nepotizmus (z lat. "nepos" = "synovec") alebo rodinkárstvo označuje systém obsadzovania funkcií, v ktorom sú preferovaní príbuzní (prípadne priatelia či iné – napríklad obchodne spriaznené osoby) oproti ostatným, nezriedka lepšie kvalifikovaným kandidátom.
Táto prax sa rozšírila v cirkevných kruhoch počas stredoveku, kedy významní činitelia (biskupi, pápeži) nominovali svojich blízkych príbuzných – či už synovcov alebo vlastné nemanželské deti vychovávané ako „synovci“ (odtiaľ názov) – do významných hodností, často v útlom veku a bez dostatočnej kvalifikácie. Najznámejším prípadom nepotismu je nominácia dvoch synovcov pápežom Kalixtom III. za kardinálov, z ktorých sa jeden tiež stal pápežom pod menom Alexander VI.. Ten potom nominoval za kardinála brata svojej milenky, ktorý následne nastúpil na pápežský stolec ako Pavol III. a tiež nominoval dvoch zo svojich synovcov za kardinálov – fakticky tak bola utvorená cirkevná kvázidynastia.
V súčasnosti sa termín používa predovšetkým v súvislosti s politikou pri neočakávanom nominovaní určitej osoby do vyššej funkcie, ktorého príčinou je iba politické postavenie niektorého z jej príbuzných. Nepotizmus má svoju širšiu obdobu v klientelizme, ktorý sa orientuje aj na iné, ako len pokrvné príbuzenské vzťahy a okrem obsadzovania funkcií pozná aj iné spôsoby profitovania.
Walter Heinrich Heitler

Walter Heinrich Heitler (* 2. január 1904, Karlsruhe, Nemecko – † 15. november 1981, Zollikon, Švajčiarsko) bol nemecko-írsky fyzik. Zaoberal sa aplikovanou kvantovou mechanikou v rozličných oblastiach, ako je teória kovalentnej väzby, radiačná teória, kozmické žiarenie a kvantová teória poľa.
Fritz Wolfgang London

 Fritz Wolfgang London (* 7. marec 1900, Vroclav, Poľsko – † 30. marec 1954, Durham, Severná Karolína, USA) bol nemecko-americký fyzik. Je po ňom pomenovaná Londonova sila medzi dočasnými dipólmi (multipólmi) v molekule.
Epsilon Aquilae

Epsilon Aquilae alebo Deneb al Okab Borealis (ε Aql/ε Aquilae) je hviezda v súhvezdí Orol. Je to viacnásobná hviezda, ktorej hlavnú zložku tvorí oranžový obor.
Zeta Aquilae

Zeta Aquilae alebo Deneb al Okab Australis je hviezda typu A hlavnej postupnosti v súhvezdí Orol. Má dvoch sprievodcov, oboch pravdepodobne červených trpaslíkov.
Alba Iulia

Alba Iulia (iné názvy pozri nižšie) je mesto v Rumunskom Sedmohradsku na rieke Mureš. Má 67 970 obyvateľov (2009).
Mesto je známe svojimi vinohradmi a často je považované za kultúrne a duchovné centrum Rumunska.
Dejiny.
Mesto bolo významným politickým, ekonomickým a spoločenským centrom Dácie. Pod názvom "Apulon" ho spomínal už staroveký grécky geograf Klaudios Ptolemaios. Keď sa južná časť Dácie stala časťou Rímskeho impéria, stalo sa hlavným mestom "Dácie Apulensis", pod názvom "Apulum". Bolo jedným z najväčších centier rímskej Dácie. Svoje sídlo tu mala aj XIII. légia.
V 9. storočí je mesto známe ako "Bălgrad". Maďarské pramene spomínajú vládcu menom "Geula/Gyula/Jula", ktorý v 10. storočí dobyl mesto a urobil ho sídlom svojho vojvodstva. Neskôr, po rozšírení kresťanstva v 11. storočí, tu bolo zriadené katolícke biskupstvo Sedmohradska a vybudovaná prvá katedrála. Súčasná vznikla na prelome 12. a 13. storočia. V roku 1442 Ján Huňady, sedmohradský vojvoda využil citadelu na prípravu hlavnej bitky s Turkami. Katedrálu začali budovať za jeho vlády a stala sa miestom jeho odpočinku.
V roku 1541, ako "Gyulafehérvár", sa Alba Iulia stala hlavným mestom Sedmohradska. Tento status si udržala do roku 1690.
V novembri roku 1599 obsadil mesto valašský vojvoda Michal Chrabrý ("Mihai Viteazul"), ktorý sa po víťaznej bitke pri Selimbare stal vládcom Sedmohradska. V roku 1600 Mihai ovládol Moldavsko a tým sa stal vládcom troch kniežatstiev, kde vládol až do svojej smrti v roku 1601, keď bol zavraždený agentmi, ktorých vyslal Giorgio Basta. Mihaiova vláda má historický význam pre Rumunov, pretože boli po prvýkrát v histórii zlúčené tri kniežatstvá: Valašsko, Moldavsko a Sedmohradsko do jedného celku, predchodcu dnešného Rumunska.
V roku 1651 tu bol na biskupa vysvätený Peter Parténius Petrovič, prvý mukačevský gréckokatolícky biskup po tzv. Užhorodskej únii. Svätenie prijal od pravoslávneho arcibiskupa Simiona Stefana.
Počas vlády (1613 – 1629) kniežaťa Gabriela Betlena, ktorý podporoval rozvoj vedy a umenia, zažilo mesto veľký rozmach. Betlen si v meste dal vybudovať nový palác a vydržiaval si prepychový dvor. Na akadémii, ktorú založil, vyučovali učitelia a pastori z celého Uhorska a mal veľkú zásluhu na rozvoji obchodu.
Neskoršie dôležité míľniky v rozvoji mesta sú: vznik knižnice v 18. storočí a vybudovanie železnice v 19. storočí.
1. decembra 1918 desiatky tisíc Rumunov (presný počet je predmetom sporov maďarských a rumunských historikov), predstavitelia sedmohradských Nemcov a iných národnostných menšín zišli sa v Alba Iulii, aby si vypočuli proklamáciu ku vzniku Rumunského kráľovstva. Dnes je 1. december oslavovaný ako deň samostatnosti.
V roku 1922 bol v meste symbolicky korunovaný Ferdinand I. za kráľa Rumunska.
Mureš (rieka)

Mureš (dávnejšie po slov. "Maruša", po maď. "Maros", po rumunsky "Mureș(ul)", po česky "Maroša/Maruše") je rieka v Rumunsku a Maďarsku, ľavostranný prítok Tisy (ústie pri Segedíne). Jej dĺžka je , povodie má asi 28 300 km² a priemerný prietok v ústí 184 m³/s. 
Pramení vo Východných Karpatoch na severných svahoch vysočiny Harghita v Sedmohradsku. Vo Veľkej dunajskej kotline sa široko rozlieva a tvorí močariská. Splavná je asi na posledných . 
Podľa rieky je pomenovaná rumunská župa Mureș (Marušská župa).
Embryo

Embryo alebo zárodok (v užšom zmysle) (z gr.: έμβρυον) je jedna z prvých fáz ontogenetického (individuálneho) vývoja (vývoja jedinca) eukaryotického organizmu.
Embryo v botanike.
V botanike je embryo súčasť semena. Semeno obsahuje ešte zásobné látky, z ktorých môže embryo čerpať energiu a prvotný stavebný materiál pri klíčení a vývoji klíčku rastlinky.
Embryo v zóologii.
Pri stavovcoch ide o obdobie od prvého rozdelenia zygoty pokým sa nevyvinie na fétus. Embryonálne obdobie zahŕňa ryhovanie, vznik moruly, vznik blastocysty, diferenciáciu, nidáciu... U človeka ide o obdobie od 2. do 8. (alebo 10.) týždňa intrauterinného vývoja, kedy sa tvorí z dvoch zárodočných listov zárodočný terčík a tvoria sa hlavné orgánové základy.
Mureš

Mureš alebo (po rumunsky) Mureș môže byť:
Vroclav

Vroclav (, , po česky a historicky po slovensky "Vratislav", ) je mesto v juhozápadnom Poľsku na rieke Odra, hlavné mesto Dolnosliezskeho vojvodstva. Mesto patrilo do Hanzy. Tretie najväčšie mesto Poľska z hľadiska počtu obyvateľov - má 673 743 obyvateľov. 
Má početné architektonické pamiatky, priemysel dopravných strojov (vagóny), elektrotechnický, chemický a potravinársky a univerzity (napr. Vroclavskú univerzitu, Technickú univerzitu, Ekonomickú univerzitu). 
Vroclav bol hostiteľským mestom ME vo futbale 2012 a hostil aj MS vo volejbale mužov 2014. V roku 2016 bol európskym hlavným mestom kultúry a o rok neskôr sa tu konali Svetové hry. 
Dejiny.
Najprv je známe ako osada na jantárovej ceste. Založenie mesta sa datuje na roky 915 – 921. V 9. storočí bol hradiskom slovanských Slezanov. V 10. storočí dočasne pod nadvládou Přemyslovcov (podľa legiend mesto založilo české knieža Vratislav I. pod názvom „Vratislavia“, odtiaľ aj český a slovenský názov „Vratislav“), no už okolo roku 990 znova pod poľskou správou. Roku 1000 tu bolo založené rímskokatolícke biskupstvo a bola postavená románska katedrála. V rokoch 1038 – 1054 opäť dočasne v českých rukách.
Od roku 1163 tu sídlili údelné sliezske kniežatá. Začiatkom 13. storočia sa Vroclav stal mestom a roku 1241 hlavným mestom Vratislavského kniežatstva. V rokoch 1327 – 1742 územie Svätej ríše rímskej (len 1469 – 1490 v rukách Mateja Korvína). Od 14. storočia obchodné stredisko, člen hanzy.
Od 1742 (Vratislavský mier) pruské územie (po roku 1871 nemecké), od roku 1945 pod poľskou mandátnou správou, po mierovej zmluve "2+4" definitívne (právne) pripojené k Poľsku.
Šport.
Najslávnejším športovým klubom v meste je futbalový klub Śląsk Wrocław. V meste je pravidelne organizovaný Vroclavský maratón.
Lukáš (evanjelista)

Svätý Lukáš je považovaný za autora dvoch kníh Nového zákona – Evanjelia podľa Lukáša a Skutkov apoštolov. Je patrónom maliarov, lekárov a liečiteľov. Sviatok svätého Lukáša sa svätí 18. októbra.
Žil v 1. storočí. Pochádzal z Antiochie v Sýrii, bolo to bohaté mesto s výbornou polohou, ale zároveň aj pohanské. Aj Lukášovi rodičia boli bohatí pohania a dali ho študovať, pretože mal veľké nadanie. Stal sa lekárom, veľa cestoval po starovekých Grécku a Egypte. Kedy a akým spôsobom sa obrátil na kresťanstvo, nevieme. Možno to bol sv. Pavol, ktorý ho zachytil svojimi kázňami v Antiochii, neskôr ho sprevádzal na jeho apoštolských cestách.
Evanjelista Lukáš Ježiša Krista osobne nepoznal, bol spoločníkom apoštola Pavla. Stretal sa aj s ostatnými učeníkmi a zbieral ich svedectvá. Po poprave Pavla v Ríme sa pravdepodobne zdržiaval v Grécku. Údajne zomrel v Tébach vo veku 84 rokov, nevie sa či mučeníckou alebo prirodzenou smrťou. Je pochovaný v Tébach. 
Okrem toho je mu prisudzované autorstvo niekoľkých obrazov Panny Márie, aj keď všetky zachované portréty pochádzajú z neskorších čias, po jeho smrti.
Slovensko.
V obci Dulovice sa nachádza jeden z mnohých kostolov zasvätených tomuto svätému.
Zoznam signatárov Martinskej deklarácie

Toto je pokus o rekonštrukciu zoznamu signatárov, ktorí 30. októbra 1918 Martinskú deklaráciu podpísali. Ich počet uvádza [1] ako „okolo 200“. Iný zdroj [2] odvolávajúc sa [3] uvádza 60-70 osôb (časť zo 103 podpisov bola údajne zozbieraná dodatočne). Zo 103 signatárov bolo z Turčianskej stolice 55, z Liptovskej 16, z Nitrianskej 11, z Prešporskej 7, z Trenčianskej 5, z Oravskej 3, z Abovskej 2 a po jednom z Hontianskej, Gemerskej a Zvolenskej stolice, sedem stolíc na zhromaždení nebolo zastúpených, príslušnosť jedného signatára je neznáma. Kontroverzný historik M.S. Ďurica v [4] uvádza nasledovné počty: 101 účastníkov, z toho 31 z Turč. Sv. Martina. 95 účastníkov bolo údajne evanjelického vyznania. V [5] sa o počte signatárov dočítame: "„...sa ukázalo, že do Turčianskeho Svätého Martina prišlo oveľa viac ľudí, než ich pozvali.“"
Členovia Slovenskej národnej rady.
Na popoludňajšom zhromaždení 30.októbra 1918 boli do SNR zvolení:
Členovia Výkonného výboru SNR.
V závere popoludňajšieho zhromaždenia počas prestávky si SNR zvolila svoj výkonný výbor:
Vacuum iuris

Vacuum iuris (slov. "prázdnota práva") je stav, pri ktorom nejaká záležitosť nie je pokrytá právnou úpravou.
Pozri aj.
Pre článok "Vacuum iuris" od Vojtecha Tuka pozri Martinská deklarácia.
Tate Modern

Tate Modern je britské národné múzeum moderného umenia, nachádzajúce sa v Londýne. Spolu s Tate Britain, Tate Liverpool a Tate St. Ives tvoria sieť galérií Tate Gallery.
História budovy.
Priestory galérie sa nachádzajú v bývalej elektrárni Bankside (Bankside Power Station) na južnom brehu Temže, ktorá bola navrhnutá archtiektom Sirom Gilesom Gilbertom Scottom. Budova bola postavená v dvoch etapách, medzi rokmi 1947 a 1963. Elektráreň bola zatvorená v roku 1981. Koncom 90. rokov bola budova zverená švajčiarskej architektonickej firme Herzog &amp; de Meuron, ktorá jej priestory upravila pre potreby galérie. Galéria bola otvorená 12. mája 2001 a stala sa obľúbenou destináciou Londýnčanov i turistov.
Prítomnosť a budúcnosť galérie.
V súčasnosti sa zbierky nachádzajú na treťom, štvrtom a piatom poschodí. Trvalá expozícia diel Dalího, Rothka, Picassa, Matissa, Warhola a iných velikánov moderného umenia i predstaviteľov generácie súčasných umelcov sa nachádza na treťom a piatom poschodí. Štvrté poschodie je vyčlenené pre sezónne projekty galérie. 
Hala, kde sa nachádzala turbína sa využíva na prezentáciu diel vytvorených špeciálne pre galériu. Od októbra do marca, každý rok tu vystavuje jeden z umelcov, v rámci série sponzorovanej spoločnosťou Unilever. Doteraz v tomto priestore v rámci Unilever Series vystavovali:
Táto séria bola plánovaná pôvodne len na prvých päť rokov existencie galérie, avšak jej nesmierna popularita viedla k jej predĺženiu až do roku 2008. 
V súčasnosti sa plánuje s rozšírením výstavných priestorov, čím by sa zväčšila výstavná plocha galérie o celých 60%. Architektonické riešenie prístavby bolo zverené opäť firme Herzog &amp; de Meuron. Jej otvorenie je naplánované na rok 2012.
Dopravné spojenie.
Do Tate Modern sa dá dostať peši po Millenium Bridge, ktorý spája galériu s Katedrálou sv. Pavla, ktorá sa nachádza na severnom brehu Temže. Najbližšou stanicou metra je Southwark na Jubilee Line, avšak je príjemnejšie sa previezť na Blackfriars na Circle a District Line a odtiaľ sa prejst po Blackfriars Bridge až ku galérii. V jej bezprostrednej blízkosti sa nachádza aj slávne shakespearovské divadlo Globe.
Tate Gallery ponúkajú veľmi zaujímavú službu - Tate to Tate. Ide vlastne o spojenie oboch galérií pomocou lodnej dopravy. Osobný prístav ponúka aj pravidelné spojenie s Greenwichom a Docklands.
Richard Heuberger

Richard Fran Joseph Heuberger [hojberger] (* 18. jún 1850, Graz, Rakúsko – †28. október 1914, Viedeň) bol rakúsky operetný skladateľ a hudobný kritik. 
Narodil sa v zámožnej rodine výrobcu obväzov, ktorá mala veľmi pozitívny vzťah k hudbe čo mu umožnilo vyštudovať miestne konzervatórium. Na želanie rodiny sa v roku 1875 stal diplomovaným inžinierom a začal pracovať na budovaní železnice. Avšak viac ho priťahovala hudba. V roku 1876 sa presťahoval do Viedne, kde sa stal zbormajstrom "Wiener Akademischer Gesangverein", o dva roky neskôr dirigentom v "Singakademie". Od roku 1902 viedol zbor "Wiener Männergesangverein" a začal tiež učiť na viedenskom konzervatóriu. Popri tom pôsobil ako hudobný kritik v "Neues Wiener Tagblatt" (od roku 1881), "Münchener Allgemeine Zeitung" (od 1889) a v rokoch 1896-1901 v "Neue Freie Presse". Napísal aj viacero kníh, napr. životopis Schuberta, Rakúsku hudobnú knihu ("Musikbuch aus Österreich") a iné.
Ako skladateľ zložil rôzne, dnes už zabudnuté zborové piesne a orchestrálne skladby. Prvú operu "Abenteuer einer Neujahrsnacht" napísal ako 35 ročný a bola uvedená v mestskom divadle v Lipsku (1886). Po nej napísal ešte ďalšie tri opery, ale ani jedna z nich nemala veľký úspech. Rovnako nebol úspešný ani svojimi dvoma baletmi ("Die Lautenschlägerin" a "Struwelpeter"). Skutočný úspech dosiahol jedine operetou "Bál v opere" ("Der Opernball"), ktorá mala premiéru v roku 1898 v Theater an der Wien. Svojimi ďalšími operetami už tento úspech nedokázal zopakovať.
Mikuláš Huba (herec)

Mikuláš Huba (* 19. október 1919, Spišská Nová Ves – † 12. október 1986, Bratislava) bol slovenský herec a recitátor, manžel opernej speváčky Márie Kišonovej-Hubovej a otec herca Martina Hubu.
Už ako študent gymnázia bol členom ochotníckeho súboru Hviezdoslav. Po maturite odišiel študovať do Bratislavy právo a filozofiu, ale namiesto toho absolvoval v roku 1940 u profesora Janka Borodáča Hudobnú a dramatickú akadémiu. Už ako poslucháč akadémie sa stal v roku 1938 členom činohry SND (v rokoch 1953 - 1963 bol šéfom činohry). 
So svojím zamatovo hebkým hlasom bol uznávaným recitátorom. Účinkoval v rozhlase a v mnohých televíznych filmoch a seriáloch - "Sám vojak v poli" (1965), "Živý bič" (1966), "Straty a nálezy" (1975), "Americká tragédia" (1976), "Canarisova krvavá hviezda", "Príbehy z lepšej spoločnosti", "Naši synovia", "Desatinka citu". 
Od roku 1951 pôsobil ako pedagóg VŠMU (od roku 1962 docent). Bol politicky angažovaným umelcom: v rokoch 1968 - 1975 bol kandidátom, od roku 1976 členom ÚV KSS. Pôsobil ako predseda ZSDU (1970 - 1972 a 1982 - 1986).
V roku 1966 dostal titul zaslúžilý umelec a v roku 1973 titul národný umelec.
Ľudovít Bazovský

Dr. Ľudovít Bazovský (* 22. júl 1872, Závada† 10. december 1958, Ľubochňa) bol slovenský advokát, politik, predseda Matice slovenskej v Lučenci a prvý starosta spolku Sokol Lučenec.
Životopis.
Študoval na gymnáziu v Rimavskej Sobote a Kežmarku. Roku 1899 vyštudoval právo v Budapešti. Tu sa začal aj politicky angažovať proti sociálnemu útlaku na robotníckych zhromaždeniach. Od roku 1900 advokát v Lučenci. V slovenskom národnom hnutí bol aktívny v oblasti kultúry a politiky: v rokoch 18941896 člen Slovenského spevokolu v Martine. V roku 1910 sa zúčastnil na Slovanskom zjazde v Sofii. Funkcionár SNS a evanjelickej cirkvi. Počas prvej svetovej vojny podporoval aktivity Matúša Dulu. V roku 1918 sa stal členom výkonného výboru Slovenskej národnej rady a signatárom Martinskej deklarácie. V rokoch 19181919 bol poslancom Revolučného národného zhromaždenia. Po vzniku ČSR prvý novohradský župan (19191920).
Z pohľadu dejín Slovenska sa považuje za rozporuplnú osobnosť, keďže neskôr sa stal členom maďarskej Strany nezávislosti, angažoval sa v Kossuthovej vládnej strane a dištancoval sa od martinských národniarov. V roku 1935 bol súdený česko-slovenskými orgánmi za úsilie o revíziu trianonskej zmluvy a pripojenie Slovenska k Maďarsku. V rokoch 19381940 pôsobil v službách národnostného oddelenia pri predsedníctve maďarskej vlády v Budapešti.
Rodina.
Jeho otec bol Daniel Bazovský, matka Zuzana rod. Skalošová a brat Koloman Bazovský. Vo februári 1901 sa oženil s Boženou Hermínou Fajnorovou (* 1879 - † 1957), dcérou senického advokáta Štefana Fajnora.
Alfa Corvi

Alfa Corvi (tradičný názov Al Chiba z arab. al-chibā' – stan) je najjasnejšia hviezda v súhvezdí Havran. Patrí do spektrálneho typu F2, do triedy svietivosti V. Teplota na jej povrchu dosahuje 7 000 K. Vzdialenosť od Zeme 48 ly. Tatársky astronóm M. T. Ulugbeg nazýval hviezdu "Minqār al- ġurāb" – havraní zobák.
Matej Metod Bella

Dr. Matej Metod Bella (* 7. december 1869, Kostolné† 26. november 1946, Čereňany) bol slovenský evanjelický farár, teológ, právnik a politik.
Životopis.
Jeho otec bol Ján Pravdoľub Bella a matka Anna, rod. Fábryová.
Študoval na gymnáziách v Békešskej Čabe a v Sarvaši. Teológiu študoval v Bratislave, Šoprone a Lipsku. Popri zamestnaní vyštudoval aj právo na univerzite v Budapešti, doktorát získal roku 1912.
V rokoch 18941912 pôsobil ako farár v Liptovskom Trnovci, kde v roku 1905 založil "Čitateľský spolok". Vo volebnom období 19061910 bol jedným z troch slovenských poslancov v Uhorskom sneme (za Slovenskú národnú stranu). V rokoch 19111920 bol farárom v Ružomberku.
Zúčastnil sa budapeštianskych porád o vytvorení Slovenskej národnej rady. Od roku 1918 bol členom výkonného výboru SNR. V októbri 1918 sa stal signatárom Martinskej deklarácie. V rokoch 19181919 bol podpredsedom Revolučného národného zhromaždenia, predseda Slovenského klubu a referent pre zásobovanie obyvateľstva na Ministerstve s plnou mocou pre správu Slovenska.
V rokoch 19191928 bol bratislavským županom. V rokoch 19281938 predsedom Poľnohospodárskej rady pre Slovensko. Od roku 1930 bol ako funkcionár agrárnej strany zástupcom Slovenska v bankovej rade Národnej banky česko-slovenskej. Od roku 1938 žil na svojom majetku v Čereňanoch, ktorý získal v pozemkovej reforme.
Popri pastoračnej práci na Liptove sa podieľal aj na zakladaní osvetových a hospodárskych spolkov. V SNS inklinoval k agrárnemu krídlu vedenému Milanom Hodžom, v jeho intenciách pomáhal budovať slovenské družstevné hnutie. Počas ČSR príslušník agrárnej strany. Bol reprezentantom ideológie agrarizmu a čechoslovakizmu a politiky centralizmu.
Algorab

Algorab (arab. al-ġurāb – havran) alebo Delta Corvi (δ Crv / δ Corvi) je dvojhviezda v súhvezdí Havran, ktorej zložky, hviezdy zdanlivej jasnosti 2,95m a 9,2m, spektrálneho typu B9 a dK2, sú od seba na oblohe vzdialené 24,4". Vzdialenosť od Zeme je približne 88 ly.
Bharani

Bharani alebo 41 Arietis je hviezda v súhvezdí Baran. Má zdanlivú hviezdnu veľkosť 3,6 mag a nachádza sa vo vzdialenosti 159 svetelných rokov od Slnka. Je to spektroskopická dvojhviezda.
Azha

Azha (arab., najjasnejšia) alebo Eta Eridani je hviezda v súhvezdí Eridanus zdanlivej jasnosti 3,89m, spektrálneho typu K1, triedy svietivosti III. Teplota povrchu 4 000 K. Vzdialenosť od Zeme je približne 133 ly.
Theater in der Josefstadt

Divadlo Theater in der Josefstadt je najstaršie viedenské divadlo, ktoré sa nachádza v 8. mestskom obvode na ulici Josefstädter Straße 26.
Dejiny.
Prvá divadelná budova na tomto mieste bola otvorená v roku 1788 Karlom Mayerom. "Theater in der Josefstadt" je najstaršie dodnes fungujúce divadlo vo Viedni. Divadlo bolo obnovené v slohu Biedermeier Adamom Hidweinom a znovu otvorené 3. októbra 1822. Na slávnostnom otvorení divadla dirigoval skladateľ Ludwig van Beethoven predohru k dielu "Die Weihe des Hauses". V nasledujúcom období bolo divadlo viackrát prestavané, hlavne čo sa týka interiéru. V roku 1834 bola v divadle otvorená koncertná sála "Sträußelsäle", kde koncertovali umelci ako Josef Lanner a Johann Strauss st. V divadle ako dirigent účinkoval aj Richard Wagner. 
Z významných riaditeľov tu v rokoch 1828-1831 pôsobil Carl Carl, ktorý neskôr prebudoval konkurenčné divadlo "Theater in der Leopoldstadt", ktoré neskôr nieslo jeho meno (Carl Theater). V divadle "Theater in der Josefstadt" začal svoju kariéru herec Johann Nestroy, ktorý sa neskôr stal riaditeľom v Carl Theater alebo skladateľ Franz von Suppé angažovaný riaditeľom Franzom Pokornym (1837-1848) ako dirigent. V nasledujúcom období sa charakter divadla postupne menil. Objavovalo sa v ňom menej hudobných diel a väčší dôraz sa začal klásť na činohru. V roku 1916 mal v divadle svetovú premiéru Franz Lehár so svojou operetou "Der Sterngucker".
V roku 1924 bolo divadlo rozsiahle prestavané. Prestavbu riadili Max Reinhardt a Carl Witzman. Divadlo má dnes (2014) v repertoári predovšetkým diela zamerané na prózu s hudobným doprovodom.
Kraz

Kraz alebo Beta Corvi je druhá najjasnejšia hviezda v súhvezdí Havran. Je vzdialená približne 140 svetelných rokov a patrí medzi jasné obry triedy G. Jej zdanlivá jasnosť sa pohybuje od 2,60 do 2,66.
Chí Cygni

chí Cygni (χ Cyg / χ Cygni) je premenná hviezda typu Mira v súhvezdí Labuť. Viditeľná voľným okom je len okolo maxima. Patrí do vzácneho typu S.
Chara

Chara môže byť:
CHARA je Center for High Angular Resolution Astronomy
Cor Caroli

Cor Caroli (α CVn / α Canum Venaticorum / Alfa Canum Venaticorum) alebo "Karolovo srdce" je najjasnejšia hviezda v súhvezdí Poľovné psy. ). Na počesť anglického kráľa Karola II. ju takto pomenoval Edmund Halley. Stalo sa tak na návrh dvorného fyzika Sira Charlesa Scarborougha, ktorý tvrdil, že táto hviezda zažiarila mimoriadne jasne 29. mája 1660, keď sa kráľ vrátil do Londýna. Na pomenovaní hviezdy po Karolovi II malo zásluhu aj to, že v roku 1675 založil hvezdáreň Greenwich. 
Je to vizuálna dvojhviezda, vzdialenosť jej zložiek je 20“. Jasnejšia zložka, označená alfa2 CVn je 65-krát jasnejšia ako Slnko a je zároveň prototypom spektrálnych premenných hviezd. Zmeny jej spektra sú spôsobené magnetickým poľom. Jej spektrum so silnými čiarami kovov a kremíka sa mení v perióde 5,469 dňa. Zmeny jasnosti sú iba 0,1 magnitúdy a sprevádzajú ich zmeny magnetického poľa v rozsahu + 160 až – 140 tisícin Tesla. Toto prepólovanie je spôsobené tým, že hviezda pri svojej rotácii k nám prikláňa striedavo severný a južný magnetický pól. Magnetická a rotačná os Cor Caroli nie sú totožné, podobne ako nie je totožná magnetická a rotačná os Zeme. Táto zložka je zároveň ešte spektroskopickou dvojhviezdou. Slabšia zložka dvojhviezdy má jasnosť 5,4 mag. a rozlíšime ju už s ďalekohľadom s priemerom objektívu 6 cm. Vzdialenosť Cor Caroli od Zeme je 110 svetelných rokov.
Premenná hviezda typu Alfa2 Canum Venaticorum

Premenné hviezdy typu Alfa2 Canum Venaticorum sú premenné hviezdy hlavnej postupnosti spektrálneho typu od B8p do A7p. Vykazujú silné magnetické polia a silné spektrálne čiary kremíka, stroncia a chrómu. Ich jasnosť sa obyčajne mení v škále od 0,01 do 0,1 hviezdnej veľkosti v perióde od 0,5 do 160 dní.
Prototypom týchto hviezd a súčasne najznámejšou hviezdou tohto typu je hviezda Cor Caroli (α CVn), ktorá vykazuje fluktuácie jasnosti v rozmedzí 0,1 hviezdnej veľkosti v perióde 5,47 dní.
Spektrálna čiara

Spektrálna čiara je tmavá alebo svetlá čiara v spektre, ktorá je výsledkom nadbytku alebo nedostatku fotónov v úzkom frekvenčnom pásme v porovnaní s okolitými frekvenciami. V súpise termínov z astronómie je uvedené, že spektrálna čiara je „krátky úsek spektra s takmer skokovým poklesom alebo nárastom intenzity vzhľadom na susedné kontinuum“.
Rozoznávame:
Damašek

Damašek môže byť:
Igor Beniač

Dr. Igor Ján Vladimír Beniač (* 8. december 1881, Ružomberok - † 22. august 1958, Ružomberok) bol slovenský politik, právnik.
Rodina.
Otec: Daniel Šimon Beniač, matka: Ľudmila, rod. Makovická ( bola sestrou MUDr. Dušana Makovického-osobného lekára ruského spisovateľa Leva Nikolajeviča Tolstého v Jasnej Poľane ). Manželka Henrietta, rod. Plammová.
Životopis.
Študoval na gymnáziu v Novom Sade. Právo študoval v Kecskeméte, v Bonne a v Kluži. Po štúdiách pôsobil v Ružomberku a Novom Sade. V októbri 1918 jeden zo signatárov Martinskej deklarácie. Po vzniku ČSR pracoval na referáte pravosúdia Ministerstva s plnou mocou pre správu Slovenska. Od roku 1920 advokát v Bratislave. Od roku 1926 člen dozornej rady poisťovne Slovakia. Neskôr verejný notár v Michalovciach, Pezinku, Bratislave. Jeden z hlavných predstaviteľov Československej národno-demokratickej strany na Slovensku. V tridsiatych rokoch minulého storočia vlastnil dom na Wegelinovej ulici v Bratislave; komunisti ho odtiaľ vysťahovali a skonfiškovali mu majetok. Jeho manželka Henrietta (pôvodom Rakúšanka) využila prvú možnosť ako sa vymaniť spod komunistických neprávostí a vrátila sa do Rakúska.
Gustáv Adolf Bežo

Gustáv Adolf Bežo (* 27. november 1890, Senica, Rakúsko-Uhorsko – † 9. jún 1952, Plavecký Štvrtok, Česko-Slovensko) bol slovenský spisovateľ, vydavateľ, kníhtlačiar a politik.
Životopis.
Narodil sa ako mladší syn v rodine učiteľa Jána Bežu, ktorý od roku 1888 prevádzkoval vlastnú tlačiareň v Senici. Študoval na reálke v Hodoníne a obchodnej akadémii v Prostějove a v Olomouci. Vo Viedni študoval na exportnej akadémii. Po otcovej smrti v roku 1905 prevzal spolu s matkou vedenie tlačiarne. V roku 1917 tlačiareň kvôli vydávaniu výlučne slovenských tlačovín zakázali, preto ju presťahoval do Trnavy. Viedol ju až do roku 1932, kedy ju prenajal zamestnancom a sám sa venoval len vydavateľskej činnosti. V októbri 1918 bol jedným zo signatárov Martinskej deklarácie. V rokoch 19181923 bol vydavateľom a redaktorom časopisu "Slovensko". Bol predsedom Slovenskej národnej strany v rokoch 19221925. Od roku 1924 bol podpredseda "Grémia majiteľov kníhtlačiarní na Slovensku", od roku 1925 podpredseda "Zväzu československých kníhkupcov".
Tvorba.
Vydával prevažne populárnu literatúru (dobrodružnú, náboženskú, pre mládež), učebnice, divadelné hry, hudobniny a iné. V rokoch 1924 – 1932 vydal zobrané dielo Svetozára Hurbana-Vajanského. Bol autorom detektívnej prózy a taktiež prekladal obchodné a iné príručky.
Derby

Derby môže znamenať:
Pozri aj:
Teplota

Teplota (v sústave SI aj termodynamická teplota) je stavová veličina opisujúca strednú kinetickú energiu častíc. 
Nultý zákon termodynamiky opisuje teplotu ako veličinu, ktorá má v každom mieste izolovanej sústavy v rovnováhe rovnakú hodnotu.
Teplota je makroskopická veličina, čiže na atomárnej a subatomárnej úrovni nemá zmysel hovoriť o teplote.
Označenie.
Pre údaje v kelvinoch je značka T. Pre údaje v stupňoch Celzia sú možné aj značky t alebo ϑ (t sa ale pletie so značkou pre čas).
Jednotky.
Jednotkou teploty podľa SI je Kelvin. V bežnom živote sa však z praktických dôvodov častejšie používa stupeň Celzia alebo stupeň Fahrenheita.
Meranie teploty.
Rozlišujeme dva spôsoby merania teploty:
Darlington

Darlington môže byť:
Pozri aj:
Darlington (Anglicko)

Darlington je mesto a priemyselné sídlo, z administratívneho hľadiska jednostupňový celok a borough, v severovýchodnom Anglicku.
Halton

Halton je okres typu borough a jednostupňový celok v Anglicku.
Borough of Hartlepool

Borough of Hartlepool je jednostupňový celok a okres typu borough v Anglicku.
Leicester (rozlišovacia stránka)

Leicester je názov viacerých sídiel:
Leicester

Leicester je mesto a administratívne aj jednostupňový celok v Anglicku. Je to tradičné hlavné mesto grófstva Leicestershire.
Nottingham

Nottingham môže byť:
Nottingham (Anglicko)

Nottingham je anglické mesto, administratívne aj jednostupňový celok, a centrum grófstva Nottinghamshire v regióne East Midlands. Podľa sčítania obyvateľov v roku 2010 tu žilo 306 700 obyvateľov. Nottinghamská konurbácia (do ktorej sú započítané predmestia ležiace mimo hranice mesta a susedné mestá) má 666 358 obyvateľov (2001).
Jadrová fyzika

Jadrová fyzika alebo nukleárna fyzika (z lat. "nucleus" = jadro) je časť fyziky zaoberajúca sa javmi v jadre atómu. 
Jadrová fyzika pozostáva z teoretickej a experimentálnej časti. Predmetom skúmania jadrovej fyziky je jadro atómu, jeho štruktúra ako aj reakcie medzi jadrami.
Popis jadrových reakcií sa robí prostredníctvom účinného prierezu. Účinný prierez predstavuje pravdepodobnosť reakcie častice s určitou energiou a jadra.
Stavebné prvky jadra.
Jadro atómu pozostáva z nukleónov. Medzi nukleóny patrí protón a neutrón.
Počet protónov v jadre vyjadruje protónove číslo Z. Počet všetkých nukleónov v jadre predstavuje nukleónové číslo A. Rozdiel nukleónového čísla A a protónového 
čísla Z, predstavuje počet neutrónov N v jadre. A=Z+N. Zvyčajne prevyšuje počet neutrónov ako počet protónov v jadre. Zvlášť viditeľný je tento rozdiel pri jadrách vyšších Z.
Atómová hmotnosť.
Atómová hmotnosť je určená počtom nukleónov. 
Izotopy.
Izotopy sú atómy rovnakého protónového čísla ale rôznej atómovej hmotnosti.
Experimenty.
Experimenty v jadrovej fyzike alebo fyzike elementárnych častíc až na malé množstvo výnimiek využívajú urýchľovače častíc. Vývoj a konštrukcia urýchľovačov s čoraz väčšou energiou a intenzitou urýchľovaného zväzku častíc umožňuje objavenie nových elementárnych častíc. Experimenty v jadrovej fyzike možno rozdeliť na rozptylové a spektroskopické.
Rozptylové experimenty.
V rozptylových experimentoch je urýchlený zväzok častíc so známou energiou a hybnosťou nasmerovaný k objektu, ktorý chceme študovať (terčík). Častice zväzku pri zrážke interagujú s časticami terčíka. Z kvantitatívnych kinematických rozdielov spôsobených procesom môžeme spoznať vlastnosti terčíka aj interakcií ktoré prebehli.
Uvážme príklad elastického elektrónového rozptylu, ktorý sa osvedčil ako spoľahlivá metóda pre meranie polomerov v jadrovej fyzike. Štruktúra terčíka sa stáva viditeľnou vďaka difrakcii len za predpokladu, že de Broglieho vlnová dĺžka λ = "h/p" elektrónu je porovnateľná s veľkosťou terčíka. Výsledný difrakčný obrazec rozptýlených častíc nám hovorí o veľkosti jadra.
Pre určenie veľkosti atómu nám postačuje Röntgenové žiarenie s energiou ~ 104 eV. Polomery jadier sú merané elektrónovými zväzkami energie ~ 108 eV, pre polomery protónov energie ~ 108 až 109 eV. Napriek dnešnej dosahovanej energii elektrónových zväzkov až ~ 5.1010 eV a protónom s energiami ~ 1012 eV, nie je možné sledovať subštruktúru kvarkov alebo leptónov.
Spektroskopia.
Pojem spektroskopia sa používa pre popis experimentov, ktoré skúmajú rozpadové produkty excitovaných stavov. Týmto spôsobom je možné študovať vlastnosti excitovaných stavov a taktiež aj interkacie medzi komponentmi. Excitačné energie systému narastajú s jeho klesajúcim rozmerom. Pre produkciu týchto excitovaných stavov sú potrebné častice vysokých energií. Rozptylové experimenty pre určenie veľkosti systému a produkcia excitovaných stavov vyžadujú podobne veľké energie zväzkov.
Plymouth (Anglicko)

Plymouth je mesto a administratívne aj jednostupňový celok ležiaci na pobreží Devonu, Anglicko, približne juhozápadne od Londýna pri Lamanšskom prielive. Leží na ústiach riek Plym z východu a Tamar zo západu, tieto rieky sa v Plymouthe spájajú do zátoky Plymouth Sound. Od roku 1967 k Plymouthu patria aj predmestia Plympton a Plymstock, ktoré ležia na východnej strane rieky Plym.
V miestnych jaskyniach boli nájdené kosti ľudské kosti už z čias skorého paleolitu História Plymouthu siaha do bronzovej doby, kedy sa prví usadlíci usadili na Mount Batten. Toto usadlíctvo rástlo ako obchodné miesto Rímskej ríše, pokiaľ ho neprekonala viac prosperujúca dedinka Sutton, dnes známa ako Plymouth. V roku 1620 odtiaľto odišli Otcovia pútnici (po anglicky "Pilgrim Fathers") do Nového sveta a založili mesto Plymouth v Massachusetts v USA.
Je tu medzinárodné letisko, vojenská námorná základňa, strojársky, elektrotechnický, chemický a obuvnícky priemysel.
Plymouth je centrom Cornwallu a západného Devonu. Najbližšie väčšie mesto ako Plymouth je Bristol. Nachádza sa asi od Plymouthu.
Pohraničná prechodová stanica

Pohraničná prechodová stanica, laicky hraničná stanica je železničná stanica, v ktorej sa vykonávajú rôzne špedičné, komerčné, colné, pasové fyto-patologické úkony pri preprave osôb, tovaru a súvisiace s prechodom štátnej hranice. 
Po dopravnej stránke môže predstavovať preberanie železničných vozidiel, vlakov a zásielok od susednej železničnej správy, preprah hnacieho vozidla s následnou technickou vozňovou skúškou. Táto stanica zvykne byť na území jedného zo susediacich štátov a v tom prípade sa tieto úkony vykonávajú v jednej pohraničnej stanici súčasne.
Príkladom na Slovensku je žel. stan. Štúrovo, ktorá vykonáva ako PPS túto funkciu už od r. 1962. Vlaky z MÁVu dovážajú maďarské rušne a vl. čaty . Tu sa prevedie tech. kontrola, preprah náležitostí, spracovanie vlaku po tech., dopravnej a komerčnej stránke . Pracujú tu pracovníci maď. orgánov železnice a iných firiem , zúčastnených na žel. doprave. Takisto ako veterinárna, fyto-patologická kontrola, ap.
Cestovný poriadok

Cestovný poriadok (skratka CP) je rozvrh trás pravidelne jazdiacich hromadných dopravných prostriedkov (autobusov, vlakov, lietadiel, lodí atď.) a ich odchodov a príchodov na jednotlivé zastávky či stanice. CP železničných a autobusových dopravcov je vydávaný na obdobie jedného roka o polnoci zo soboty na nedeľu, spravidla v druhý víkend decembra.
Železničný cestovný poriadok.
Železničná správa, ktorá vykonáva správu a prevádzku na železničnej sieti, vydáva tzv. Grafikon vlakovej dopravy (GVD), čo je generálny plán pre organizáciu a prevádzku železničnej dopravy. Vyplývajú z neho úlohy pre všetky zložky, ktoré sa zúčastňujú na železničnej doprave. 
GVD a z neho vyplývajúci Knižný cestovný poriadok (KCP) je vydávaný na obdobie jedného roka, pričom táto zmena je vykonávaná o polnoci zo soboty na nedeľu, spravidla v druhý decembrový víkend. 
Železničný cestovný poriadok na Slovensku.
Pre jednotlivé trate sú vydané grafické plány ako výňatky z GVD, očíslované číslami 101 - 130. Plány obsahujú grafické znázornenie časových údajov na vodorovnej osi a nákresy jednotlivých tratí, staníc, dopravní, výhybní, odbočiek, hradiel, hlásníc, zastávok, nákladíšť, ktoré ovplyvňujú jazdu vlakov na danej trati. Tieto údaje, spolu s doplňujúcimi spresneniami, sú na zvislej osi. Časové, vzdialenostné údaje, s údajmi o zastavení, pobyte odchode, cestovných časoch, rýchlosti, druhu záťaže, druhu HDV, údajmi o brzdení súpravy, triede a sklone na trati sú uvedené v takzvanom tabuľkovom cestovnom poriadku vlakov. Všetky tieto tabuľkové cestovné poriadky sú sústredené v jednej pomôcke, v Zošitovom cestovnom poriadku (ZCP). Okrem toho obsahujú tieto brožúrky rôzne doplňujúce tabuľky a údaje. K týmto ZCP sú vydávané ďalšie pomôcky Tabuľky traťových pomerov (TTP). Obsahujú rôzne údaje spolu s km polohami rôznych zariadení na jednotlivých tratiach ako dopravne, polohy návestidiel, polohy priecestí a druhy zabezpečenia, umiestnenia traťových telefónov, údaje o rýchlosti a obmedzenia rýchlosti a pod. 
Výpis časových údajov vlakov osobnej prepravy, ktoré sú určené verejnosti, vydáva správca železničnej dopravy v KCP. Doplnený je výňatkami z tarifných a prepravných predpisov, radením vlakov, prehľadom o trasách diaľkových vlakov, zoznamom staníc, kilometrovníkom, mapou železničnej siete, prípadne cenníkmi.
Vydavateľom KCP sú Železnice Slovenskej republiky na základe požiadaviek prevádzkovateľov vlakov osobnej dopravy - v súčasnosti Železničná spoločnosť Slovensko, RegioJet, Arriva a Leo Express, v minulosti tiež BRKS. 
GVD a z neho vyplývajúci KCP je vydávaný na obdobie jedného roka, pričom prechod na nový GVD sa realizuje o polnoci zo soboty na nedeľu, spravidla v druhý víkend decembra. Zmeny GVD bývajú vydávané aj počas jeho platnosti, spravidla v marci a v júni; v iných termínoch len výnimočne.
Autobusový cestovný poriadok.
Autobusový cestovný poriadok na Slovensku.
Autobusový CP je vydávaný každým dopravcom samostatne, preto je jeho zostavovanie pre všetkých dopravcov na jednej trase komplikovanejšie. Dominantné postavenie však ešte z čias pred r. 1989 majú sprivatizované zložky bývalej jednotnej celoštátnej spoločnosti SAD.
Matka (biológia)

Matka (mimo biológie aj: mať, mater, mama, hovor. mati, expresívne rodička, básnicky roditeľka) je biologický alebo sociálny samičí rodič dieťaťa alebo potomka, kým samčí rodič je otec. U cicavcov ako sú ľudia, matka vynosí dieťa (zvané zo začiatku embryo, potom plod) v maternici od oplodnenia po dosiahnutie pôrodnej veľkosti. Po pôrode prsníky matky produkujú mlieko na kŕmenie dieťaťa.
U bezpohlavných organizmov termín „matka“ niekedy značí „rodič“ – u jednobunkových organizmov reprodukujúcich sa delením, matka je bunka, ktorá sa delí produkujúc „dcéry“.
Hypokoristické formy.
Hypokoristické výrazy pre matku v slovenčine sú:
Slovo mama vo svete.
Slovo „matka“ pretrvalo v takmer každom jazyku na svete.
Slovíčko "mama" v mnohých iných jazykoch, ktoré sú podobné výslovnosťou:
Diela (výber).
Básne.
Pozn. Uvedený sú iba významní alebo známi slovenskí básnici (alebo z inej krajiny). ***Sú uvedené len básne priamo venované matke alebo o mame…, nie sú tu básne, kde sa iba vyskytuje toto slovíčko alebo urážlivé básne.
Lietadlo

Lietadlo (skôr staršie názvy: letecký dopravný prostriedok, vzdušný dopravný prostriedok; zastarano alebo hovorovo: aeroplán) je druh technického zariadenia schopného lietať v atmosfére. 
Definícia.
Lietadlo je lietajúce zariadenie, ktoré je schopné pohybu v atmosfére nezávisle od zemského povrchu, prekonávaním tiaže interakciou s atmosférou, ktoré je aspoň čiastočne riaditeľné, schopné vzletu zo zemského povrchu v letovej konfigurácii a opakovane použiteľné po pristátí.
"Vysvetlenie": v súlade s všeobecnou praxou, táto definícia vylučuje z lietadiel okrem drakov aj rakety (ale nie raketoplány), padáky, strely (napr. s plochou dráhou letu), ale nevylučuje napr. padákové klzáky, bezpilotné prostriedky, alebo letecké modely.
Iné, staršie, definície:
Lietadlo je technické zariadenie, ktoré je schopné lietať v atmosfére nezávisle od zemského povrchu, prepravovať osoby, alebo náklad, bezpečne vzlietať a pristávať a aspoň čiastočne byť riaditeľné.
Časti lietadla.
Vzhľadom k veľkému počtu druhov lietadiel možno rýchlo vymenovať iba najčastejšie sa vyskytujúce časti (systémy) lietadiel. Sú to hlavne:
Druhy lietadiel.
Lietadlá delíme podľa rôznych kritérií, pričom niektoré z nich sú univerzálne (použiteľné na všetky lietadlá, a vzájomne rovnocenné), a iné sú špecifické (len pre určitú kategóriu lietadiel, a zároveň jemnejšie delenie než podľa univerzálnych kritérií. Najpodrobnejší popis lietadla získame delením podľa fyzikálnych a technických princípov, ale niekedy môžu byť vhodnejšie iné delenia (podľa výkonov, alebo športovej, alebo legislatívnej kategórie).
Delenie podľa fyzikálnych a technických princípov.
Pozn.: dve verzie poslednej definície majú jemný rozdiel (motorový klzák patrí podľa prvej verzie do druhej kategórie, a podľa druhej verzie patrí do prvej kategórie)
Delenia podľa legislatívy.
sú v praxi najdôležitejšie, lebo od toho sa odvíja náročnosť získania pilotného preukazu, povinný rozsah údržby atď.
Legislatívne delenie často vychádza z medzinárodných dohôd a kritériami býva napr.:
Someliér

Someliér (z franc. "sommelier"= pôvodne: vodca ťažného zvieraťa) pracuje v reštaurácii a je poradcom pre majiteľa a hosťa v oblasti ponuky vín. 
Vie poradiť hosťovi, aké víno si objednať k objednanému jedlu. Zároveň je zodpovedný za skladovanie vína a rozhoduje o tom, ktoré víno sa môže kedy degustovať.
V dobrých reštauráciách s bohatou ponukou vín je často zodpovedný za kvalitu skladovaného vína.
Ak sa niekto chce stať someliérom, je potrebné vzdelanie v oblasti gastronómie a ďalšie vzdelanie, príp. kurz someliéra. V Londýne je možnosť získať titul „Master of Wine“ až po úspešnom vykonaní náročných skúšok.
Titul „someliér“ naopak na Slovensku nie je chránený a často býva v reštauráciách zneužitý tým, že je ním označený bežný čašník alebo servírka.